When I Look at You

"When I Look at You" (בעברית: "כשאני מביטה בך") הוא שיר של הזמרת-יוצרת והשחקנית האמריקאית מיילי סיירוס. השיר נכתב על ידי הילרי לינדזי וג'ון שאנקס, והופק על ידי שאנקס. הוא יצא לאור ב-16 בפברואר 2010 תחת הוצאת הוליווד רקורדס כסינגל השני והאחרון מתוך המיני-אלבום הראשון של סיירוס, The Time of Our Lives. השיר נכלל בסרט הדרמה הרומנטי משנת 2010 השיר האחרון ובפסקול שלו, ושימש לקידום הסרט. השיר זכה לביקורות מעורבות ולא הצליח לשכפל את ההצלחה המסחרית של הסינגל הקודם של סיירוס, "Party in the U.S.A." השיר הגיע למקום ה-16 במצעד הבילבורד הוט 100 והגיע ל-30 המקומות המובילים באוסטרליה, קנדה וניו זילנד. את הקליפ של השיר ביים אדם שנקמן. הוא מציג את סיירוס מנגנת על פסנתר כנף בכמה מקומות, כולל חוף ים ויער. שתי גרסאות נוספות של הקליפ פורסמו: אחת שהחליפה כמה סצנות בקטעים מהסרט השיר האחרון ואחת בהשתתפות ביסבל. השיר נכלל בסיבוב ההופעות העולמי הראשון שלה, Wonder World Tour בשנת 2009. בשנת 2020 השיר צבר שוב במפתיע פופולריות, בגלל שהוצג באתגר וידאו באפליקציית שיתוף הווידאו הפופולרית טיקטוק. הוא טיפס במעלה המצעדים בספוטיפיי ובאפל מיוזיק, ואפילו הצליח להפוך לאחד מעשרת השירים הפופולריים ביותר של סיירוס בספוטיפיי. "When I Look at You" נכתב על ידי הילרי לינדזי וג'ון שאנקס. הוא שימש לקידום סרט הדרמה הרומנטי משנת 2010, השיר האחרון, המבוסס על הרומן של ניקולס ספארקס באותו השם, ובו סיירוס מככבת בתור ורוניקה "רוני" מילר, נערה מרדנית בת שבע עשרה שנוסעת לבלות את הקיץ עם אביה המנוכר, סטיב (גרג קיניר). השיר נכלל לראשונה במיני-אלבום של סיירוס, The Time of Our Lives משנת 2009, ולאחר מכן נכלל בסרט ובפסקול שלו. השיר היה אמור להיכלל בתחילה באלבומה של סיירוס משנת 2010, Can't Be Tamed; עם זאת, הוחלט לכלול אותו בThe Time of Our Lives כמו גם בשיר האחרון מכיוון שהוא התאים היטב לסרט. גרסת רמיקס בשם "Te Miro a Ti", בהשתתפות הזמר הספרדי דויד ביסבל יצאה לאור מאוחר יותר; בגרסה הזו סיירוס שרה באנגלית, בעוד שביסבל שר בשפה האנגלית ובספרדית. הוידאו קליפ לשיר בוים על ידי אדם שנקמן, המפיק של השיר האחרון. הסרטון צולם ב-16 באוגוסט 2009 בכמה נופים שונים בעיר סוואנה שבמדינת ג'ורג'יה שבארצות הברית. ”הנחת היסוד של הקליפ לשיר היא להרכיב את מערכות היחסים בין מיילי, הפסנתר והמוזיקה, מערכת היחסים עם ליאם, יחסה לשיר”, הגיב שנקמן על הקליפ. הוא האמין שלסיירוס והמסוורת' יש "כימיה נהדרת" בזמן שצילמו את השיר האחרון וכי הם הביעו זאת בסט הצילומים של הקליפ. הקליפ נפתח בהצגת פסנתר כנף שחור על מזח, שעובר לצילומי קלוז אפ של סיירוס. היא מוצגת מנגנת בפסנתר בשמלה לבנה ארוכה. השחקן האוסטרלי ליאם המסוורת', המגלם את וויל בלקלי בסרט "השיר האחרון" מופיע ליד הפסנתר כשסיירוס לא נוכחת. לאורך שאר הקליפ, סיירוס שרה ומנגנת בפסנתר ביער, בחוף ים ובחצר קדמית של אחוזה. לאורך הקליפ מוצגים קטעים של סיירוס והמסוורת' באינטראקציה רומנטית, בשלב מסוים הם נראים מתנשקים בשדה חיטה. הקליפ מסתיים שוב, כשהפסנתר לבדו במזח. מאוחר יותר יצאו לאור שתי גרסאות חלופיות לקליפ: האחת מחליפה את הקטעים של סיירוס והמסוורת' בקטעים מהשיר האחרון, ועוד אחת לרמיקס של השיר בהשתתפות ביסבל. הגרסה השנייה מחליפה קטעים שונים בקליפ עם צילום של ביסבל שר ביער ובחוף; את הסצנות שלו ביים מארק רוסל. הקליפ שודר לראשונה ב-21 בפברואר 2010 בABC Family, אך הודלף לאינטרנט ב-11 בספטמבר 2009. השיר נכלל בסיבוב ההופעות העולמי של סיירוס "Wonder World Tour" בשנת 2009. ב-24 במרץ 2010 ביצעה סיירוס את השיר בתוכנית אמריקן איידול. ב-26 במרץ 2010 ביצעה סיירוס את השיר בהופעה חיה שהופקה עבור אתר MSN לצד השירים "These Four Walls" ו-"The Driveway" מהאלבום Breakout. ב-29 במאי 2010 ביצעה סיירוס את השיר במופע רוק בריו בליסבון כחלק מסט שירים רחב. ב-6 ביוני 2010 ביצעה סיירוס את השיר במופע רוק בריו במדריד כחלק מסט שירים רחב. סרטון השיר "When I Look at You" באתר יוטיוב "TikTok Is Reviving This Classic Miley Cyrus Love Song". PAPER (באנגלית). 2020-08-18. נבדק ב-2020-09-22. The Time of Our Lives liner notes [CD] Hollywood Records (2009). "Exclusive First Look: "The Making of Miley Cyrus" "When I Look at You"". ABC Family. The Walt Disney Company. אורכב מ-המקור ב-2010-03-10. נבדק ב-9 במאי 2010. {{cite web}}: (עזרה) "Miley Cyrus & David Bisbal - "When I Look at You"". MTV. Viacom. נבדק ב-9 במאי 2010. {{cite web}}: (עזרה) "Savannah, 'The Last Song' featured in Miley Cyrus music video". Savannah Morning News. Morris Communications. 12 בספטמבר 2009. אורכב מ-המקור ב-2012-07-04. נבדק ב-11 בינואר 2010. {{cite web}}: (עזרה) "When I Look at You music video". Disney.com. The Walt Disney Company. נבדק ב-9 במאי 2010. {{cite web}}: (עזרה) Miley Cyrus - When I Look At You, BPI, ‏28 באוגוסט 2020 Trofeoversikt, IFPI (ב־)